Source: https://beta.e-justice.europa.eu/431/SL/about_the_network?ROMANIA&init=true&member=1
Timestamp: 2019-07-18 20:14:02+00:00
Document Index: 4846548

Matched Legal Cases: ['sodišče\n', 'sodišče ', 'sodišče ', 'sodišče ', 'Sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'sodišče ']

Mreža lokalnih korespondentov za mednarodno pravno pomoč (Rețeaua de corespondenți locali în domeniul asistenţei judiciare internaţionale) je bila po vzoru Evropske pravosodne mreže ustanovljena leta 2001 z odlokom ministra za pravosodje. Marca 2004 je bila z odlokoma ministra za pravosodje preoblikovana v dve specializirani mreži: romunsko pravosodno mrežo v kazenskih zadevah (Reţeaua Judiciară Română în materie penală), ki ustreza Evropski pravosodni mreži, in romunsko pravosodno mrežo v civilnih in gospodarskih zadevah (Reţeaua Judiciară Română în materie civilă şi comercială), ki ustreza Evropski pravosodni mreži v civilnih in gospodarskih zadevah. Ti mreži sta bili nato v letih 2005, 2007, 2010 in 2014 reorganizirani zaradi sprememb ustrezne zakonodaje EU in kadrovskih sprememb v nacionalnem pravosodnem sistemu.
Zadnja posodobitev je bila izvedena z odlokom ministra za pravosodje št. 1929/C z dne 29. maja 2014 v skladu z Odločbo št. 568/2009/ES Evropskega parlamenta in Sveta z dne 18. junija 2009 o spremembah Odločbe Sveta 2001/470/ES z dne 28. maja 2001. Odlok je bil pripravljen v skladu z vladno uredbo št. 123/2007 o nekaterih ukrepih za okrepitev pravosodnega sodelovanja z državami članicami Evropske unije, ki je bila s spremembami potrjena z zakonom št. 85/2008.
Romunska pravosodna mreža v civilnih in gospodarskih zadevah na nacionalni ravni ustreza Evropski pravosodni mreži v civilnih in gospodarskih zadevah.
Romunija je imenovala dve nacionalni kontaktni točki za Evropsko pravosodno mrežo v civilnih in gospodarskih zadevah. Ti kontaktni točki delujeta v okviru ministrstva za pravosodje. S tem je zagotovljeno izpolnjevanje nalog Evropske pravosodne mreže v civilnih in gospodarskih zadevah.
V skladu s členom 6 romunska pravosodna mreža v civilnih in gospodarskih zadevah vključuje enega sodnika iz oddelka I – civilne zadeve in enega sodnika iz oddelka II – civilne zadeve (prej gospodarske zadeve) v okviru vrhovnega kasacijskega sodišča (Înalta Curte de Casaţie şi Justiţie), po enega sodnika iz oddelka I – civilne zadeve in oddelka II – civilne zadeve (prej gospodarske zadeve) v okviru pritožbenih sodišč, enega sodnika iz vsakega specializiranega sodišča/oddelka za mladoletnike in družinske zadeve, ki je specializiran za civilne zadeve, povezane z mednarodno ugrabitvijo otrok in dodelitvijo odškodnine žrtvam kaznivih dejanj, uradnike iz direktorata za mednarodno pravo in pravosodno sodelovanje, ki izpolnjujejo tudi naloge ministrstva za pravosodje kot osrednjega organa na področju mednarodnega pravosodnega sodelovanja v civilnih in gospodarskih zadevah, ter po enega imenovanega predstavnika iz vsakega od strokovnih združenj notarjev, sodnih izvršiteljev in odvetnikov v Romuniji. Nacionalni kontaktni točki za Evropsko pravosodno mrežo v civilnih in gospodarskih zadevah sta polnopravni članici romunske pravosodne mreže v civilnih in gospodarskih zadevah.
Sodniki, ki so člani romunske pravosodne mreže, so bili imenovani z odločbo vrhovnega sodnega sveta (Consiliul Superior al Magistraturii).
Direktorat za mednarodno pravo in pravosodno sodelovanje, ki deluje v okviru ministrstva za pravosodje, je od leta 2001 z lastnimi sredstvi (proračun ministrstva za pravosodje) organiziral številne seminarje in delovne sestanke za člane mrež. Zlasti od leta 2007 se taki dogodki organizirajo v okviru več kot 15 evropskih programov, ki jih financira Evropska komisija. Poleg tega se predstavniki romunske pravosodne mreže redno udeležujejo sestankov evropskih pravosodnih mrež.
Člani romunske pravosodne mreže v civilnih in gospodarskih zadevah so navedeni v Prilogi k odloku št. 1929/C z dne 29. maja 2014. Priloga je sestavni del odloka.
Člani romunske pravosodne mreže v civilnih in gospodarskih zadevah – sodniki
Vrhovno kasacijsko sodišče
Iulia Cristina TARCEA, podpredsednica
Romanița VRÂNCEANU, oddelek I – civilne zadeve
Roxana POPA, namestnica predsednika, oddelek II – civilne zadeve
Pritožbeno sodišče v Albi Iulii
Cristina Gheorghina NICOARĂ, oddelek I – civilne zadeve (podpredsednica pritožbenega sodišča)
Olimpia Maria STÂNGĂ, oddelek II – civilne zadeve
Pritožbeno sodišče v Bacăuu
Liliana CIOBANU, oddelek I – civilne zadeve
Loredana ALBESCU, oddelek II – civilne zadeve
Pritožbeno sodišče v Braşovu
Cristina ŞTEFĂNIŢĂ, oddelek za civilne zadeve
Anca PÎRVULESCU, oddelek za civilne zadeve
Gabriel ŞTEFĂNIŢĂ, oddelek za civilne zadeve
Sodišče za mladoletnike in družinske zadeve v Braşovu (Tribunalul pentru Minori şi Familie)
Pritožbeno sodišče v Bukarešti
Antonela BRĂTUIANU, oddelek IV – civilne zadeve
Ştefan CMECIU, oddelek V – civilne zadeve
Dumitru VĂDUVA, oddelek VI – civilne zadeve
Maria CEAUŞESCU, oddelek VII – zadeve v zvezi z delovnimi in socialnimi spori
Bogdan CRISTEA, oddelek VIII – upravni in davčni spori
Sodišče v Bukarešti
Andreea Florina MATEESCU, oddelek V – civilne zadeve (sodnica za zvezo v mednarodni haaški mreži za haaško konvencijo iz leta 1980 o civilnopravnih vidikih mednarodne ugrabitve otrok)
Anca Magda VOICULESCU, oddelek IV – civilne zadeve (sodnica za zvezo v mednarodni haaški mreži za haaško konvencijo iz leta 1980 o civilnopravnih vidikih mednarodne ugrabitve otrok)
Constantin-Marino MARIN, predsednik, oddelek I – kazenske zadeve, komisija za dodeljevanje odškodnin žrtvam kaznivih dejanj – sodišče v Bukarešti
Pritožbeno sodišče v Cluju
Denisa-Livia BĂLDEAN, podpredsednica
Liviu UNGUR, podpredsednik, oddelek II – civilne zadeve
Pritožbeno sodišče v Constanţi
Daniela PETROVICI, oddelek I – civilne zadeve
Iuliana Mihaela ȘERBAN, oddelek II – civilne zadeve
Pritožbeno sodišče v Craiovi
Mihaela COTORA, predsednica
Lotus Gherghină, oddelek II – civilne zadeve
Pritožbeno sodišče v Galaţiju
Simona Claudia BACŞIN, oddelek I – civilne zadeve
Valentina VRABIE, oddelek II – civilne zadeve
Pritožbeno sodišče v Iaşiju
Claudia Antoanela SUSANU, oddelek I – civilne zadeve
Pritožbeno sodišče v Oradei
Marcela FILIMON, oddelek II – civilne zadeve
Pritožbeno sodišče v Piteştiju
Corina PINCU IFRIM, oddelek I – civilne zadeve
Raluca TRANDAFIR, oddelek I – civilne zadeve
Corina Georgeta NUŢĂ, oddelek II – civilne zadeve, vključno z upravnimi in davčnimi spori
Sodišče v Argeşu
Andreea Monica PRUNARU, oddelek za civilne zadeve, podpredsednica
Sodišče v Vâlcei
Petre DINESCU, oddelek I – civilne zadeve
Pritožbeno sodišče v Ploieştiju
Adriana Maria RADU, oddelek I – civilne zadeve
Elisabeta GHERASIM, predsednica oddelka II – civilne zadeve
Florentina DINU, oddelek II – civilne zadeve
Valentina GHEORGHE, oddelek II – civilne zadeve
Pritožbeno sodišče v Suceavi
Ştefania Fulga ANTON, oddelek I – civilne zadeve
Daniela MITREA MUNTEA, oddelek II – civilne zadeve
Pritožbeno sodišče v Târgu Mureşu
Andreea CIUCĂ, oddelek II – civilne zadeve
Pritožbeno sodišče v Timişoari
Cristian PUP, oddelek I – civilne zadeve
Florin MOŢIU, oddelek II – civilne zadeve
Člani romunske pravosodne mreže v civilnih in gospodarskih zadevah – nacionalni kontaktni točki za Evropsko pravosodno mrežo v civilnih in gospodarskih zadevah
Viviana ONACA, direktorica, direktorat za mednarodno pravo in pravosodno sodelovanje
Ioana BURDUF, direktorat za mednarodno pravo in pravosodno sodelovanje
Člani romunske pravosodne mreže v civilnih in gospodarskih zadevah – direktorat za mednarodno pravo in pravosodno sodelovanje na ministrstvu za pravosodje – osrednji organ na področju mednarodnega pravosodnega sodelovanja
Dorina DOMINTEANU, vodja enote
Člani romunske pravosodne mreže v civilnih in gospodarskih zadevah – predsedniki nacionalnih združenj notarjev, sodnih izvršiteljev in odvetniških zbornic v Romuniji imenujejo vsak po enega predstavnika
Octavian ROGOJANU, notar, sekretar sveta romunskega nacionalnega združenja notarjev
Bogdan DUMITRACHE, sodni izvršitelj
Costea-Corin C. DĂNESCU, odvetnik
Zadnja posodobitev: 01/02/2017